En liten (ca. 4 millimeter), avlang, blank, brungul bladbille, pronotum er bronsefarget, dekkvingene med en kileformet, mørk flekk i midten ved roten. Antennene er tynne, nesten så lange som kroppen. Fasettøynene er litt utstående, pronotum rundet, en del smalere enn dekkvingene, svært tett og kraftig punktert. Dekkvingene er jevnbrede, kraftig, men ikke særlig tett punkterte. På bakfoten er det første fotleddet ikke lenger enn de to neste til sammen.